Театр Башҡортостандың театраль картаһында сағыу һәм мөһим урындарҙың береһен алып тора. Ул үҙенең таланттары, сәхнә оҫталары менән бай булыуы, һәр ваҡыт үҙенең дәрәжәһен тота белеүе менән үҙенсәлекле булды, сөнки уны етәкләгән кешеләрҙең исемдәре театрҙың синонимдарына әйләнде, тиерлек. Улар – баш режиссерҙар: БАССР-ҙың атҡаҙанған артисы К.Х. Шахбазиди, В.И. Гриценко, атҡаҙанған сәнғәт эшмәкәре Е.А. Меркулович, Башҡортостан Республикаһының атҡаҙанған сәнғәт эшмәкәре Шрагер Е.С. Үҙҙәрен режиссура өлкәһендә уңышлы күрһәткән – БАССР-ҙың халыҡ артисы П.И. Ремизов, С.С. Оборенко, сценографияла – В. Темплин, Б. Молодоженин.